Държавен вестник, бр. 30, 2014 г., стр. 49

БРОЙ  30	
Д Ъ Р Ж А В Е Н  В Е С Т Н И К 	
СТР.  49  
които се грижат, трябва да бъдат зачитани с 
уговорката за съблюдаване на разпоредбите 
на националното законодателство.
4. С уговорката за съблюдаване на разпоред­
бите на националното законодателство никое 
лице, което изпълнява санитарни функции, не 
може да бъде наказано по какъвто и да било 
начин поради това, че е отказало да предостави 
информация относно ранените и болните, за 
които то се грижи или се е грижило.
Член 11 – Закрила на санитарните форми­
рования и транспортни средства
1. Санитарните формирования и транспорт­
ни средства се зачитат и закрилят по всяко 
време и не могат да бъдат обект на нападение.
2. Закрилата, на която имат право санитар­
ните формирования и транспортни средства, 
може да бъде прекратена само ако те се използ­
ват за извършването, извън хуманитарните им 
задължения, на актове на враждебност. Закри­
лата обаче може да бъде прекратена само след 
отправяне на своевременно предупреждение, 
което определя при всички подходящи случаи 
разумни срокове, и след като това предупреж­
дение не е дало резултат.
Член 12 – Отличителна емблема
Под ръководството на заинтересованите 
компетентни власти отличителната ембле­
ма – червен кръст, червен полумесец или 
червен лъв и слънце на бял фон, трябва да 
бъде носена от санитарния и богослужебния 
персонал и се изобразява на санитарните фор­
мирования и санитарните транспортни сред­
ства. Тя се зачита при всички обстоятелства. 
Всяка нейна неправилна употреба е забранена.
Ч А С Т  I V
ЦИВИЛНО НАСЕЛЕНИЕ
Член 13 – Закрила на цивилното население
1. Цивилното население и отделните ци­
вилни лица се ползват от обща закрила срещу 
опасностите, които произтичат от военните 
операции. С цел осъществяването на тази 
закрила при всички обстоятелства се спазват 
следните правила.
2. Цивилното население като такова, както 
и отделните цивилни лица не могат да бъдат 
обект на нападение. Актовете на насилие 
или заплахите с насилие, чиято основна цел 
е да тероризират цивилното население, са 
забранени.
3. Цивилните лица се ползват от закрилата, 
предвидена в разпоредбите от тази част на 
този Протокол, доколкото и докато не участват 
пряко във военните действия.
Член 14 – Закрила на обектите, необходими 
за оцеляването на цивилното население
Забранено е подлагането на цивилни лица 
на глад като метод за водене на бойни дейст­
вия. Поради това се забранява за тази цел да 
бъдат нападани, унищожавани, премествани 
или превръщани в негодни за използване 
обектите, които са крайно необходими за 
оцеляването на цивилното население, като 
например хранителни продукти, земеделски 
райони за тяхното произвеждане, посеви, 
добитък, инсталации за и запаси от питейна 
вода и напоителни съоръжения.
Член 15 – Закрила на съоръженията и ин­
сталациите, които съдържат опасни сили
Съоръженията или инсталациите, които 
съдържат опасни сили, а именно язовири, 
бентове и ядрени електроцентрали, не могат 
да стават обект на нападение дори когато 
представляват военни цели, ако нападението 
може да предизвика освобождаване на опасни 
сили и произтичащи от това тежки загуби 
сред цивилното население.
Член 16 – Закрила на културни обекти и 
на местата за богослужение
Без да се накърняват разпоредбите на Хаг­
ската конвенция от 14 май 1954 г. за защита 
на културните ценности в случай на въоръ­
жен конфликт, забранява се да се извършват 
каквито и да било актове на враждебност, 
насочени срещу исторически паметници, 
произведения на изкуството или места за 
богослужение, които са част от културното 
или духовното наследство на народите, както 
и да се използват такива обекти в подкрепа 
на военните усилия.
Член 17 – Забрана за насилствено разсел­
ване на цивилни лица
1. Недопустимо е да се издават заповеди 
за разселване на цивилното население по 
причини, свързани с въоръжения конфликт, 
освен когато това се налага заради сигурност­
та на съответните цивилни лица или поради 
наложителни съображения от военен характер. 
Ако се налага да бъде осъществено такова 
разселване, предприемат се всички възможни 
мерки, за да може цивилното население да 
бъде прието при задоволителни условия по 
отношение на настаняване, хигиена, здраве­
опазване, безопасност и изхранване.
2. Цивилни лица не се заставят да напус­
кат собствената си територия по причини, 
свързани с въоръжения конфликт.
Член 18 – Дружества за оказване на помощ 
и акции за доставяне на помощи
1. Дружествата за оказване на помощ, 
които се намират на територията на Ви­
сокодоговарящата страна, като например 
организации на Червения кръст (Червения 
полумесец, Червения лъв и слънце), могат 
да предложат своите услуги за изпълнението 
на традиционните си функции по отношение 
на жертвите на въоръжения конфликт. Ци­
вилното население може, дори по собствена